REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednika Gorana Bukovca

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKE**

**O**

**VRIJEDNOSTI BODA ZA IZRAČUN KOMUNALNE NAKNADE**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

Temeljem članka 98. Zakona o komunalnom gospodarstvu (NN RH 68/18), članka te članka 17. Statuta Grada Delnica (SN PGŽ 28/09, 41/09, 11/13, 20/13 i 6/15,Službene novine Grada Delnica br.1/18, 3/18 – pročišćeni tekst), Gradsko vijeće Grada Delnica na sjednici održanoj \_\_ studenog 2018. godine donijelo je

ODLUKU O VRIJEDNOSTI BODA ZA IZRAČUN KOMUNALNE NAKNADE

Članak 1.

Vrijednost boda (B) za izračun komunalne naknade određuje se u visini od 7,2 kn/m2 godišnje.

Članak 2.

Ova odluka stupa na snagu osmog dana od dana objave u „Službenim novinama Grada Delnica“, a primjenjuje se od 1. siječnja 2019. godine.

KLASA:363-03/18-01/02

URBROJ:2112-01-30-10-18-01

Delnice, \_\_\_ studeni 2018. godine

GRADSKO VIJEĆE GRADA DELNICA

Predsjednik

Goran Bukovac

OBRAZLOŽENJE

Dana 4. kolovoza 2018. godine stupio je na snagu novi Zakon o komunalnom gospodarstvu (NN 68/18). Zakonom je zadan rok od 6 mjeseci za usklađenje Odluke o komunalnoj naknadi kao i odluke o vrijednosti boda. Novina je da se vrijednost boda ne utvrđuje po m2/mjesečno već godišnje.

Ovim prijedlogom Odluke se visina boda mjesečno ne mijenja već se usklađuje s zakonom na način da se dosadašnji mjesečni iznos pomnoži s 12 mjeseci (0,6 dosadašnji mjesečni iznos x 12 mjeseci = 7,2 kn/m2 godišnje). Za obveznike plaćanja komunalne ne mijenjaju se iznosi niti rokovi plaćanja ukoliko nije došlo do promjene površine nekretnine ili prenamjene iste. Rokovi plaćanja su i dalje na mjesečnoj razini.

U Odluci o komunalnoj naknadi ne mijenjaju se koeficijenti zona niti koeficijenti namjene u odnosu na prethodnu odluku. Također se ne mijenjaju uvjeti privremenog oslobođenja plaćanja komunalne naknade.

Novina u Zakonu je da isti propisuje da :“ Garažni i poslovni prostor unutar vojne građevine i građevinsko zemljište unutar vojne lokacije ne smatraju se garažnim i poslovnim prostorom te građevinskim zemljištem koje služi obavljanju poslovne djelatnosti u smislu odredbi ovoga članka.“ Iz navedenog proizlazi da se za vojne objekte i zemljište ne plaća komunalna naknada.